เนื่องจากเกิดความเบื่อหน่ายในการอ่านหนังสือในห้องจึงอยากออกมาหาอะไรดีๆทาน และเป้าหมายในวันนี้ก็คือร้าน Secret Recipe ค่ะ

ร้านสาขานี้ตั้งอยู่ที่ชั้น 1 ของ I'm Park อยู่ข้างๆซอกทางเข้าห้องน้ำเลยค่ะ

เคยไปร้านของสาขาเชียงใหม่ก็รู้สึกประทับใจพอควร แต่สาขานี้ต้องบอกว่าประทับใจมากๆค่ะ

ร้านค่อนข้างใหญ่โอ่โถงกว้างขวาง ที่นั่งมีเยอะมาก คนไม่พลุกพล่านค่ะ

ตรงมุมเค้กจะมีให้เลือกมากมายทั้งแบบเป็นปอนด์และเป็นชิ้น เรากับเพื่อนเลือกทานคนละชิ้นค่ะ โดยเลือกเสร็จก็ไปนั่งรอที่โต๊ะเลย เดี๋ยวพนักงานเสิร์ฟจะนำมาเสิร์ฟให้

โต๊ะที่เลือกนั่งเป็นมุมแยกออกไปส่วนตัว กระจกใสล้อมรอบเพื่อรับแสงธรรมชาติ มีดนตรีคลอเบาๆ โดยตอนอ่านรู้สึกว่าทางร้านจะช่วยหรี่ดนตรีลงให้ด้วยค่ะ น่ารักมากจริงๆ

ร้านเลือกสีตกแต่งได้ดูสะอาดตาแต่ไม่จืดชืด ทำให้ดูโปร่งโล่งสบายและเรียบง่าย

เค้กที่สั่งของเราเป็นเค้กผลไม้ที่มีขนาดใหญ่มาก จนอัพในไอจีเสร็จเพื่อนทักกันกระจายถึงขนาดเค้กอันมโหฬาร 555 ผลไม้ในเค้กก็จะมีแคนตาลูป กีวี่ แอปปริคอท มะละกอ(ไม่แน่ใจค่ะ) สตรอเบอร์รีประมาณนี้ค่ะ 

รสชาติเค้กลงตัวดีค่ะ ไม่หวานไม่จืด ดูไม่อ้วนแบบปลอบใจตัวเองดี 555 ครีมเน้นๆ แป้งเบาฟูค่ะ ไม่แน่น

ตัวเพื่อนนั้นเลือกเค้กสตรอเบอร์รีวานิลลาที่ตัวสตรอเบอร์รีเปรี้ยวจี๊ดตัดกับความหวานของเกล็ดน้ำตาลได้ดีทีเดียว

เครื่องดื่มที่สั่งมาเป็นน้ำส้มคั้นสดที่ดูสดจริงๆไม่ใช่เอาน้ำส้มเข้มข้นมาละลายอีกที ส่วนเพื่อนสั่งเอิร์ลเกรย์ที รู้สึกชอบมากเพราะไม่ขมดีค่ะ 555

การบริกาีที่นี่ถือว่าดีมากถึงมากที่สุด พนักงานน่ารักมากมีการถามว่าจะรับไวไฟด้วยหรือเปล่าเพราะทางร้านมีไวไฟให้ฟรีค่ะ แรงดีด้วย นั่งนานก็ไม่มีการไล่ลูกค้าแต่อย่างใด ควักเงินช้าก็ไม่ชักสีหน้า น่ารักมากค่ะ ชอบกาีบริการมากๆขอชมจากใจ